बिसलेरी कम्पनी के नाम से पानी की नकली बोतल तैयार कर बिक्री करने वाले दो अभियुक्त गिरफ्तार - Vishal India
Home दिल्ली एनसीआर बिसलेरी कम्पनी के नाम से पानी की नकली बोतल तैयार कर बिक्री करने वाले दो अभियुक्त गिरफ्तार
नोएडा : थाना एक्सप्रेस-वे पुलिस ने शनिवार को बिसलेरी कम्पनी की पानी की नकली बोतल तैयार करने/सप्लाई करने वाले दो अभियुक्तों पंचम पुत्र दल सिंह निवासी ग्राम महुआ खेडा थाना जेसी नगर जिला सागर एमपी हाल पता विजय चौहान का मकान ग्राम नगला नगली थाना एक्सप्रेसवे गौतमबुद्धनगर, अमित कटिहार पुत्र जयप्रकाश कटीहार निवासी ग्राम आलमपुर थाना सिकन्दरा जिला कानपुर हाल पता राहुल चौहान का मकान ग्राम नगला नगली थाना एक्सप्रेस-वे गौतमबुद्धनगर को ग्राम शाहपुर प्लांट से दबिश देकर गिरफ्तार कर लिया। जबकि एक अभियुक्त इन्द्रेश कुमार निवासी 206 एस/एफ गली नंबर 3 गोविन्दपुरी कालकाजी साउथ दिल्ली मौके से फरार हो गया। पकड़े गए अभियुक्तों के कब्जे से पुलिस ने 11 नकली बिस्लेरी की पानी से भरी हुयी सील्ड बोतल, 9 नकली बिस्लेरी की पानी से भरी बिना सील्ड बोलत, 10 नकली बिस्लेरी की खाली बोतल जिनमें दो पर बिस्लेरी के नकली ढक्कन लगे हुए, 382 बिस्लेरी के नकली ढक्कन, 214 बिस्लेरी के नकली रैपर, 165 बिस्लेरी के नकली स्क्रेच स्टीकर, एक पीले रंग की ठक्कन सील करनें वाली मशीन, दो बिल बुक, दो पुरानी भरी हुई बिल बुक बरामद की है। अभियुक्तगण प्लांट पर बिस्लेरी कम्पनी के नाम से नकली ढक्कन व रैपर पानी की बोतलों पर लगाकर उन पानी की बोतलों को मार्केट, ऑफिस व सोसाईटियो मे सप्लाई करते हैं। जिनके विरुद्ध पुलिस ने मुकदमा अपराध संख्या 210/2020 धारा 420, 467,468,471 भादवि व 63 कॅापी राइट एक्ट के तहत पंजीकृत कर न्यायालय के समक्ष पेश कर दिया है।
774667Total reads:
21024Reads last week: